Disturbia

Disturbia er en amerikansk psykologisk thriller fra 2007. Filmen er regissert av D.J. Caruso, og har Shia LaBeouf, Sarah Roemer, Carrie-Anne Moss og David Morse i hovedrollene.

Handling 
Som en følge av farens død har tenåringen Kale (Shia LaBeouf) blitt forstyrret, deprimert og tilbaketrukken. En dag slår han sin spansklærer, og får dermed rettslig husarrest, siden han ikke kan bli fengslet i sin alder. Moren jobber dag og natt for å ha råd til å forsørge dem. Han har ingenting å gjøre mens han sitter innestengt på rommet sitt, og bestemmer seg derfor for å spionere på naboene sammen med vennen Ronnie (Aaron Yoo).

En av naboene, jevngamle Ashley (Sarah Roemer), legger merke til dette, og oppsøker Kale for å finne ut hva det skyldes. Kale forteller henne at han tror naboen er en seriemorder, og sammen prøver trioen å finne ut om det er sant. Spørsmålet er om Kale bare har en flyktig fantasi, eller om det faktisk befinner seg en morder i nabohuset.

Rolleliste 
 Shia LaBeouf i rollen som Kale
 Sarah Roemer i rollen som Ashley
 Carrie-Anne Moss i rollen som Julie
 David Morse i rollen som Mr. Turner
 Aaron Yoo i rollen som Ronnie
 Jose Pablo Cantillo i rollen som Officer Gutierrez
 Matt Craven i rollen sm Daniel Brecht
 Viola Davis i rollen som Detective Parker
 Kevin Quinn i rollen som Mr. Carlson
 Elyse Mirto i rollen som Mrs. Carlson

Trivia 
 Steven Spielberg var den som foreslo Shia LaBeouf som en kandidat for rollen som Kale, etter å ha sett og blitt imponert av hans prestasjon i Holes (2003). Disturbia i sin tur overbeviste Spielberg at LaBeouf var klar for å spille hovedrollene i blockbusterne Transformers (2007) og Indiana Jones og krystallhodeskallens rike (2008).

Eksterne lenker 
 
 

Filmer fra 2007
Thrillerfilmer fra USA
Engelskspråklige filmer